**O B V E S T I L O**

**elektronski bolniški list (eBOL)**

Obveščamo vas, da je naša ambulanta pričela izdajati elektronske bolniške liste (eBOL).

Edina **novost v prvi fazi** uvedbe, ki bo trajala do konca januarja 2020 je, da je na bolniškem listu **digitalni in ne lastnoročni podpis zdravnika**, kar ne vpliva na uveljavljanje vaših pravic. Pacienti boste do navedenega datuma še vedno prejemali t.i. »zelene« bolniške liste na predpisanih obrazcih, katere boste predložili svojemu delodajalcu, kot je to veljalo do sedaj.

V **drugi fazi,** in sicer **za začasno zadržanost od dela od 1. 2. 2020,** bodo delodajalci vaše bolniške liste prevzemali **elektronsko** prek portala SPOT (prej eVEM) in jih od navedenega datuma dalje **ne bomo več tiskali** in izročali pacientom, saj jih **ne bo več potrebno dostavljati vašim delodajalcem** (razen nekaterih redkih izjem\*). Pacienti lahko z digitalnim potrdilom dostopate do svojih elektronskih bolniških listov na ZZZS portalu <https://moj.zzzs.si>.

**POMEMBNO: Kljub uvedbi eBOL morate pacienti še vedno sami poskrbeti za vse spremembe v zvezi z vašim bolniškim staležem. Tako morate obvestiti svojega zdravnika o podaljšanju bolniškega staleža in dostaviti potrebno dokumentacijo, v kolikor z njo ne razpolaga osebni zdravnik. Prav tako morate sporočiti zaključek bolniškega staleža in se z osebnim zdravnikom dogovoriti za izdajo eBOL ter javiti morebitne druge spremembe.**

\*zaposleni pri fizičnih osebah; osebe, zaposlene pri tujih in mednarodnih organizacijah in ustanovah, tujih konzularnih in diplomatskih predstavništvih v RS; osebe, ki so v delovnem razmerju na območju RS pri osebah, ki opravljajo poklicno dejavnost kot edini in glavni poklic; kmetje, verski uslužbenci, sočasno zaposleni, samozaposleni in družbeniki v drugih državah članicah EU.

pošiljatelj ZZZS, 02.12.2019